Държавен вестник, бр. 104, 2011 г., стр. 17

БРОЙ  104	
Д Ъ Р Ж А В Е Н  В Е С Т Н И К 	
СТР.  17  
Раздел II
Условия и ред за определяне стойността на 
медицинските изделия, заплащани от републи­
канския бюджет извън обхвата на задължи­
телното здравно осигуряване и от бюджета на 
лечебните заведения по чл. 1, т. 1, буква „г“
Чл. 32. (1) Министерството на здравеопаз­
ването договаря медицински изделия, за които 
в нормативен акт или в общ административен 
акт е посочено, че се осигуряват със средства 
от републиканския бюджет.
(2) Министерството на здравеопазването 
осигурява медицинските изделия по ал. 1 в съ­
ответствие с предвидените средства в бюджета 
си за съответната календарна година.
Чл. 33. Лечебните заведения по чл. 5, ал. 1 
ЗЛЗ и лечебните заведения по чл. 9 и 10 ЗЛЗ с 
държавно и/или общинско участие в капитала 
договарят по реда на Закона за обществените 
поръчки (ЗОП) медицинските изделия, необ­
ходими за осъществяване на своята дейност.
Чл. 34. Медицинските изделия, които могат 
да бъдат заплащани със средства от републи­
канския бюджет чрез бюджета на МЗ, трябва 
да отговарят на следните изисквания:
1. да са включени в списъка по чл. 1, т. 1, 
буква „б“;
2. да отговарят на изискванията на Закона 
за медицинските изделия; 
3. да няма регистрирани данни в ИАЛ и 
ЕUDAMED за инциденти/потенциални инци­
денти през последните две години;
4. да се заплащат от обществен фонд в поне 
една от страните – членки на Европейския съюз.
Чл. 35. (1) Министерството на здравеопазва­
нето договаря конкретните медицински изделия 
по чл. 32 по реда на ЗОП.
(2) Спецификацията за конкретните ко­
личества и продукти се изготвя от комисия, 
определена със заповед на министъра на 
здравеопазването, която включва медицински 
специалисти, икономисти и юрист.
Чл. 36. При вземането на решенията коми­
сията прави оценка на съотношението терапев­
тичен ефект/цена.
Чл. 37. Цената, която е договорена, не може 
да надвишава обявената в списъка по чл. 1, 
т. 1 продажна цена за конкретното медицинско 
изделие.
Раздел III
Условия и ред за определяне стойността на 
медицинските изделия, заплащани от републи­
канския бюджет чрез бюджета на Министер­
ството на труда и социалната политика
Чл. 38. (1) Министърът на труда и социал­
ната политика със заповед определя пределните 
количества (лимити) на медицински изделия, 
включени в приложение № 7 към чл. 40, ал. 1 
от Правилника за прилагане на Закона за 
интеграция на хората с увреждания, приет с 
Постановление № 343 на Министерския съвет 
от 2004 г. (обн., ДВ, бр. 115 от 2004 г.; изм. и 
доп., бр. 31 от 2005 г.; Решение № 7081 на Вър­
ховния административен съд от 2005 г. – бр. 63 
от 2005 г.; изм. и доп., бр. 78 от 2005 г., бр. 54 
от 2006 г.; Решение № 7623 на Върховния 
административен съд от 2006 г. – бр. 58 от 
2006 г.; изм. и доп., бр. 1, 64, 84 и 85 от 2007 г., 
бр. 14 от 2008 г., бр. 93 от 2009 г., бр. 29 и 41 
от 2010 г. и бр. 38 и 41 от 2011 г.) (ППЗИХУ), 
които са част от списъка по чл. 1, т. 1, буква 
„в“, заплащани от републиканския бюджет, чрез 
бюджета на МТСП.
(2) Министерството на труда и социална­
та политика определя пределните лимити по 
ал. 1 в съответствие с предвидените средства в 
бюджета си за съответната календарна година.
Чл. 39. (1) Към министъра на труда и 
социалната политика се създава Комисия за 
осъществяване на дейности по актуализация 
на съдържанието на приложение № 7 към 
чл. 40, ал. 1 ППЗИХУ, наричана по-нататък 
„Комисията“.
(2) Съставът на Комисията се определя със 
заповед на министъра на труда и социалната 
политика и включва: трима представители на 
МТСП, двама представители на АСП и двама 
представители на Агенцията за хората с ув­
реждания.
(3) Представител на МТСП е председател 
на комисията.
Чл. 40. (1) За обезпечаване дейността на 
Комисията могат да бъдат включвани и меди­
цински специалисти, юристи и икономисти с 
опит в областта на медицинските изделия и в 
съответните сфери на приложението им.
(2) Дейността на Комисията се обезпечава 
от МТСП и се осъществява съгласно утвърдени 
от министъра на труда и социалната политика 
вътрешни правила.
(3) Решенията на Комисията се вземат с 
мнозинство от две трети от членовете є.
(4) Заседанията на Комисията се смятат за 
редовни, ако на тях присъстват две трети от 
членовете є.
(5) Комисията заседава най-малко веднъж 
на три месеца.
Чл. 41. (1) Председателят на Комисията 
представлява, организира и ръководи дейността 
на Комисията.
(2) При отсъствие на председателя той упъл­
номощава писмено член на Комисията, който да 
го замества и да упражнява правомощията му.
(3) Председателят и членовете на Комисията 
са длъжни да не разгласяват обстоятелства и 
факти, станали им известни при или по повод 
на изпълнение на задълженията им, освен по 
писмено искане на държавен орган, когато това 
е предвидено със закон.
(4) Във връзка със задълженията си по ал. 3 
членовете на Комисията подписват деклара­
ция по образец, утвърден от председателя на 
комисията.